Wu Zetian

I Wu Zetian (17 ya ing Febrero 624-16 ya ing Diciembre 705) ing múmúna at mágdilidíling babáying méging emperador king kasalésayan ning China, a mumuna mig-áring de facto ning dinastiang Tang, at manibat anyang 690, king saríli nang katulíran.  Manibat 665 anggang 690, migsilbí yang emperatriz consorte ning dinastia Tang (antimóng asáwa ning emperador Gaozong) at kaybat, kamaté na, antimóng emperatriz viuda (empress dowager) karéng kayang ának (ing Emperador Zhongzong ampó ing Emperador Ruizong). É pa milyári ini king kasalésáyan ning China, anyang tétag né ing dinastia Wu Zhou, at migsilbí yang babáying emperador o emperatriz manibat 690 anggang 705. Yá kabud babáying soberána king kasalésáyan ning China. Anyang ápat a púlung banwang mig-árí ya, mégi yang métung karéng mayupayang bangsá ning yátu ing China, at míbiáyang pasibáyu ing kayang cultura ampóng economia, at mébáwas ing kapirayá nan o kasusúpan (corruption). Mílakó ya king upáyâ kapamílatán ning coup anyang 2005 at mété ya pilang búlan kaybat na níti.